Diari Oficial de la Generalitat Valenciana


Sumari del DOGV 9955, del 11-10-2024 (2024/10077)

RESOLUCIÓ de 8 d'octubre de 2024, de la Direcció General, per la qual s'acorda la tramitació d'urgència de la convocatòria del programa mixt d'ocupació-formació tallers d'ocupació, a càrrec de l'exercici pressupostari 2024, en aplicació de l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes escoles taller, tallers d'ocupació i altres programes públics mixtos d'ocupació-formació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9955

Data del DOGV
:   11-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10114

CVE
:   ENWX-V-1842-41419

Data del document
:   08-10-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * inserció professional
    * ajuda pública
    * ajuda a l'ocupació

*Antecedents de fet*

En el *Diari Oficial de la Generalitat Valenciana*  número 9.932, de 9 de setembre de 2024, es va publicar l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes escoles taller, tallers d'ocupació i altres programes públics mixtos d’ocupació-formació.

En data 7 d’octubre de 2024 s'ha publicat en el *Diari Oficial de la Generalitat Valenciana*  número 9.952 la Resolució de 3 d’octubre de 2024, del director general de Labora Servei Valencià d'Ocupació i Formació, per la qual s'aprova la convocatòria del programa mixt d'ocupació formació tallers d'ocupació, a càrrec de l'exercici pressupostari 2024, en aplicació de l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes escoles taller, tallers d'ocupació i altres programes públics mixtos d'ocupació formació.

En el paràgraf segon de l'article 12.1 de les bases i el resolc onze, apartat segon, de la convocatòria s'establix el termini de 10 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continga errors o siga insuficient.

En el paràgraf tercer de l'article 12.5 de les bases s'establix un termini de 10 dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que complixen tots els requisits necessaris per a ser beneficiàries d'estes subvencions.

En el resolc onze, apartat tercer, de l'esmentada convocatòria s'establix el termini de 10 dies perquè els interessats, en qualsevol moment del procediment, emplenen algun dels seus actes quan es considere i es pose en el seu coneixement que no reunixen els requisits necessaris.

*Fonaments jurídics*

L'article 33 de la Llei 39/2015, d'1 d'octubre, del procediment administratiu comú de les administracions públiques, establix que, quan raons d'interés públic ho aconsellen, es podrà recordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.

Atesa la data de publicació de la convocatòria i la proximitat amb el tancament de l'exercici pressupostari, resulta aconsellable agilitzar la tramitació de les sol·licituds i el procediment de concessió amb la finalitat que este puga resoldre's a càrrec del pressupost de Labora Servei Valencià d'Ocupació i Formació.

En virtut del que s'establix en l'article 14.1.e) del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servei Valencià d'Ocupació i Formació.

RESOLC

Reduir a la mitat els següents terminis dels articles 12.1 i 12.5 de les bases, i també del resolc deu, primer, apartats segon i tercer, de la convocatòria a què s’ha fet referència més a amunt, per la qual cosa la seua duració màxima quedarà de la manera següent:

– Cinc dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada amb caràcter obligatori continga errors o siga insuficient.

– Cinc  dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que complixen tots els requisits necessaris per a ser beneficiàries d'estes subvencions.

– Cinc  dies perquè l'entitat sol·licitant, en qualsevol moment del procediment, emplene algun dels seus actes, quan es considere i així es pose en coneixement seu que no reunixen els requisits necessaris.

La present resolució produirà efectes des de la publicació en el *Diari Oficial de la Generalitat Valenciana*, i en contra no es podrà interposar cap recurs, tal establix l'article 33 de la Llei 39/2015, d'1 d'octubre, del procediment administratiu comú de les administracions públiques.

  

València, 8 d'octubre de 2024

Antonio Galvañ Diez

Director general de LABORA Servei Valencià d'Ocupació i Formació